Enamik inimesi, kes on nende katsete sisulist otstarbekust uurinud, on jõudnud järeldusele, et seitsmeaastaste laste eelduste väljaselgitamine pole tõsiselt võetav ja seal on väga palju spekulatiivset. Tihti peegeldab see varasemat drilli vanemate või lapse enda poolt. Seetõttu on teadlaste soovitus nendest loobuda. Samas on meil ühiskonnas väga  mõjukad jõud, kes peavad neid katseid vajalikuks, aga need on valdavalt emotsionaalsed argumendid. Ma arvan, et me peaksime usaldama spetsialiste ja vabastama kuue-seitsmeaastased lapsed nii drillist kui ka üsna kaheldava objektiivsusega katsetest.